YELOD DEGBALID 
NÜM 10 TOBUL 2001 (Pads 73 jü 80) 


O Volapükaflens Löfik ! 





Ekö fövot bespika tefü Volapük ko lädül Katarzyna Tempezyk:- 


K.T. Suemob-li ya kuratiko. das Volapük - äs kanoy reidön in buks 
mödik Sperantapükik u lartügs - jenöfo edeadon bü yels mödik. e das noganükam olik 
binon steifül ad gelifükön onı me Sperantapükans? 


RM. Jenöf binon. das Volapük neai edeadon. bi noganükam lönik ona 
edulon sis prim. Pädan Johann Martin Schlever äbinom Datuval äsi Cifal balid: ün 
dels obsik. söl Brian R. Bishop binom Cifal zülid in jän Cifalas sis Datuval: seko 
breik nonik ejenon in tef at. Cedob. das flen alik Volapüka sevon Sperantapüki: 
jenöfo Sperantapük äbinon pük balid mekavik. keli elärnob. Äs ol it. ga no äsevob. 
das Volapük ädabinon. Te dü studs obik tefü rig Sperantapüka ikanob tüvön 
Volapüki. e nited oba äjoikon obi ad fovo vestigön dinädi. Volapükans ai ädabinons. 
ed äbinon desin söla Arie de Jong ad gebalön onis dub nüdug püka perevidöl. kel 
ädakipon pünis alik binälik püka rigik. Atos pädunon ko zep lölöfik Kadema 
Volapüka. kel anu no dabinon. 


K.T. Emäniotol revidi fa Arie de Jong yela 1931. Atos sinifos. das 
Volapük. keli propagidol. binon pük perevidöl. u pük rigik-li? U ba sotüls bofik 
dalabons-li flenis patik? 


RM. Volapük calöfik in vol adelik binon ut .a Arie de Jong perevidö!. 
Adunom revidi zesüdik ma stips Kadema ün tim et. vobod at ädulon plu ka yels deg 
e päzepon lölöfiko fa Kadem it. Dabinons pösods anik. kels no vilons zepön osi. € 
kels plågons fomi rigik. ab binons te nepluamanum. No labons fluni tefù pük. 


K.T Kanol-li plānòn kuratikumo cali söla Bishop? Dabinon-li fövot 
scimik Cifalas? Sevob. das söl Bishop binom cif Zanabùra Volapüka. Sagolòs. begö' 
vödıs anik dö bür at. 








PLIN ALIK (XXIII 
FA ANTOINE DE S$T.-EXUPÉRY 





"Deli gudik!" äsagom plin smalik. 
"Deli gudik!" äsagom tedan. 


Äbinom tedan pilulas pemenodöl, kels stilükons soafi. Slugoy 
bali onas a vig e no senoy plu neodi ad drinön. 


"Kikodo selol-li etosi?" äsagom plin smalik. 

"Binos timispälot gretik," äsagom tedan. 

Jäfüdisevans edunoms kalkulis. Späloy minutis luldegkil a vig. 
"E kisi dunoy-li me luldegkil minuts at?" 

"Dunoy utosi, kelosi viloy dunön . . . " 


"Ob," äsagom oke plin smalik, "if laboböv minutis luldegkil ad 
fegebön, goloböv vemo nevifiko lü foned . . . " 


t.s ++‘ 





LIVÜP 

Els Janin e Paul konletons koanis. Ven spatons flanü mel, dalabons ai sakädis ad 
kipön nino koanis okik. Nen sevön mafotis kuratik sakädas, kanol-li tüvön : koanis 
liomödotik okanons-li nüpladön ini sakäd vagik? 


TUVEDOTS RÄTAS MULA BÜIK 





SUÄM LIOMÖDOTIK-LI ? 
Els Tom e Marian eremons numatis ladeta okik. Seko suäm ela 204 äbinons dolars 
zül! 


SOBÜKAM : Mens in Tats Pebalöl Meropa gebons sobi mödikum ka Belgäns, bi 
dabinons mens mödikum in Tats Pebalöl, ka in Belgän! 


X:75:2001 
SON PENOM LÜ MOT OKA (2) 
O mot löfik oba ! 


Bü dels anik äluxamob kuratiko klotikipedöpi obik. Äklülos lü ob, 
das no kanoböv vitön ad remön mödoti ze gretiki klotas nulik pro nifüp. 


Klots ömik ivedons so nenulädiks, das no plu kanoböv binön saidiko 
klotugik me ons. Pimütob go balugiko ad golön lü skrädan obik. 


Keli neodob bü val, ut binon klotem komunik pro geb aldelik. Mutob 
primo büedön mekön pro ob yäki binü stof natöfik, e lä at bliti stripik. 


Skrädan egetom ebo stoki nulik stofas pro säsun. Binon patiko 
liegöfik. Äjonom obe lemödoti stofas difik in köls valasotik : jeviot, köba- 
mayän ed el 'tweed' Linglänik. Bi el "braun" binon attimo vogädaköl, ävälob 
fino klotemi köbamayänik braunik gudik. Binon klotugikum e gevon logoti 
yunöfikum. 





Lajiman ämafotom obi in mafidacem ed äpenetom vipis valik oba. 


Spelob, das klotem at oplöpon gudikumo ka ut, keli äbonedob ün yel 
pasetik. Et no iplöpon pö lajimam; yäk no äbinon gudik topü jots. 


Reto kanob komandön levemo skrädani obik. Binom man konsienöf- 
ik e voban skilik in voböp. Om it töbidom plödakösömiko ad kotenükön 
laidaremanis okik e ad fölön vipis onas. 


Nifüpaplöguni e häti nulikis mutob i labön. | pemütob ad remön 
reinaguni nulik; ab somiki remob nejeriküno as konfäkot in konfäkoti- 


selidöp. 


Valikosi Gudikün Ole 


X:76:2001 


DOM IN KLERÄTALUSÜT (3) 
Koned fa el Johann Schmidt 


Dokan Schlägel it vestigom boso dinädi 





Äditom* de ob, ed i ob ikanoböv lüvön ragivi, ibä kevobans oba 
inunons obi me telefonöm, das ädevegons. Süpiko ye vil oba ad 
lomiovegön ädefon pö ob. In ladetabuk gretik zifa äsukob balido 
lusüti. Täno ye äflanioseitob oni ed äsumob se bukakeds ragiva, de 
bukaboeds nilü ob, buki lönik veütiküni oba dö bäldaharat bäldikün. 
Buk at äninädon magodis mö tumats anik. Ädupadob oni, e täno 
äreidob : "Loged ini Klerätalusüt". Nö! in lusüt smalik bäldik votikam 
domanümas nemödik no pijenükon. Ed us, us älogob oni, domi at, 
domi telid keda smalik mö doms te mäls, kels ätopons bevü dugolöps 
nabik tels, lü cifasüt nilik harata bäldik at äzugöls. Ästanon us as dom 
balugik labü teads tel sa masadatead, kel ädageton delaliti dub 
fobumäd vidik in nuf geilik skapik. Dokan Hausenstein, kel is ni 
älabom kosamis, ni yümis, igo no pülikünis, lio ireafom-li ini stad 
nitedäla somik tefü dom balugik bäldik at? Ko lemufükam* stunöl ä 
säköl kapa obik ägepladob buki dönu sui bukaboed ed älomiovegob. 


DITÖN (DE) to take leave (of) lemufükam a shrug 


Visit telid söla Hausenstein 


Ven ün del balidfovik pos fided ägekömob dönu ini ragiv, 
ästebedob spetiko* visiti dokana Hausenstein. 


Älükömom nen latikam seimik. 
"Otupob-li oli? o söl dokan!" äsagom äs glid. 
"Nö! no ön mod pülikün", ägesagob. "Tü adel igo konsälida- 


düps* nonik pajenükons. Ma volf dinäda* okanob gebidükön ole timi 
saidik." 


Vöds oba ätonons ladöfiko, do pö ninioköm oma e pö spik oma 
dönu pädrefob fa senäl neplänovik ot, äsä pö visit balid. 


"O söl dokan!" el Hausenstein äprimom spikoti, "neodob oli as 
jäfüdisevan* e ba nog ön mod votik." 


"Kluö!* o söl oba!" (Äjonob ome bukis, penädis e dinis votik 
anikis, kels äseatons su püpit). 


"Is magod lusütadila tefik binon in buk, ed is jenotem neprolidik 
lusüta binon; is in penäd at otuvol däsinoti bäldik lusüta timü tumyel 
degjölid, e fino is fotografot timü yel : 1872 binon. Dub dins at odasev- 
ol, das tefü fom vönädik, votükam nonik ejenon. Doms valik lusüta 
stanons nog sis timäd pos zifalefil gretik tü prim tumyels degjölid. 
Kleud ko klerät pesästitons* ya ün yels reformata* relik. Logol su 
magods valik klerätaglügi boso flanio topöli, so, äsä nog dabinon ün 
atim. Sui däsinot bäldik i nog gad gretik kleuda pedäsinon, kel ye 
defon su magods se tim latikum." 


"Danob oli!" el Hausenstein äsagom, posä ilülogom dü tim 
lunik bukis e magodis. Täno äjonom obe domi tefik in buk obik, ed 
äprimom nu ito pläni, äsva ob ädabinob-la as säkölan*. 


"Logolös!" äprimom, "is domayan binon nilü gul lü dom nilädik, 
e fenäts bofik binons su flan nedetik. Binons somo doniks sus 
pärunaveg lusüta nabik, das kanoyöv niniologön koveniko ini spadäds, 
if kläpeds fo fenäts no neletonsöv duni at. Su flan visoik lusütadila at 
doms nonik stanons; us te mön geilik binon." 


"Mön at binon as miedamön ettimik, po kel gad gretik kleräta 
idabinon. Sis degyels mödik spad gada büätik pevotükon ad seatöp* 
bumacifoda zifik." 

"Gitedol!" dokan Hausenstein äsagom. 


Timül seila äsökon. 


X:78:2001 
"E din kinik neodon-li nu nog vestigi ?" äsäkob smililölo. 


Dokan Hausenstein äseilom nog dü tim ze lunik. Täno äprimom 
spiki: 


"O söl dokan! Ob as svist begob ole, sviste votik, suemi svistik 
ola dö dins ut, kelis fovo okonob ole. Stadol in yüm laidik ko pasetik- 
am, ed ol dabinol in zif atas men balik, kele okanob koefön dinädis 
anik; spelob, das dub atos ba okanol gevön obe konsäli u yufi. 
Votikans valik te besmilonsöv* obi, u cedonsöv obi meni lienetik. Pö 
atos mutob dido koefön ole jenöfoti, das suvo padrefob fa klien 
bisarik, ti malädasümik pro dins epasetiköls. Sis lifayel mäldegid 
klien at ejonon oki mö naed balid, e pianiko enämikumon jüi dranäl* 
vemik." 


"Atos ejenon as vobed bälda", äsagob ästeifülölo ad läsükön 
plänis oma; om ye ädunom jästi taedik.* 


"Nö!" ägespikom. "Binob saidiko täläktik ad dasevön atosi asä 
dranäl* malädik. Isagob ole, das nos, das lenos yümon obi ön mod 
alseimik ko zif at. Atos binädon ye te as verat stipöfik*, sevabo 
pläamü jen, das drimölo ya ekomob is mö naeds anik, e ..….... y 


BESMILÖN to ridicule REFORMAT (The) Reformation 
DRANÄL a compulsion SÄKÖLAN an enquirer 
JÄFÜDISEVAN an expert SPETIKO expectantly 
KLUÖ! well now! SÄSTITÖN to disestablish 
KONSÄLIDADÜP an appointment SEATÖP a storehouse 
MA VOLF DINÄDA as things have STIPÖFIK conditional 
turned out TAEDIK defensive 


SAGAT ALDELIK 
Kiöp kat mobinon, rats opledons. 


Dog, kel vaulon, no beiton. 


X:79:2001 
O VO; 
KRIG. EADOJ 


Hiel Anton Gecas, krigakriman Nazidik edeadom in malädanöp Skotänik in 
zif Edinburgh bäldotü yels jöldeglul. Bü vig bal penunos, das fanäbük- 
amabüd no pödadunon sekü saun badik oma, kel eneleton dablüni omik. 
Edeadom ünü muls mäl pos flaged reiganefa Lietuvänik ad lovegivön 
omi. Flaged et pädunon ün mäzul, ed ün yulul yela at fanäbükamabüd 
pädunon. Kusads ta om ätefons krigakrimis in Lietuvän ed in Vieta- 
Rusän dü Volakrig Telid. El Gecas äbitikom as Lebüdan tefü Kompaina- 
diläd in Batay Poldik, kel ekomipon ko Deutänans posä ibeseidons Lietuväni. 
El Gecas enoom dönuamo, das edunom krigakrimis. Pladulan Yudik 
esagom, das dead omik in malädanöp äbinon le-mifät ta gid. 


t. +s +ssssse o‘ 


UNS S LÖL 


In Tats Pebalöl Meropa, flitöms tel, kelas bal äbinon el Boeing 737, ätrovons 
ta Volazän Tedik in zif New York. Flitöm votik id ätrovon ta el Pentagon in 
zif Washington. Nog flitöm bal ätrovon in Tat ela Pennsylvania. Jeikimans, 
kels ledutons lü mufils lufäkik Slamik, id isplodükon toodaboumi plödü 
Ministerabumot in zif : Washington. Sifal zifa : New York, söl Rudolph 
Giuliani, äsagom, das mödot lifas ipeperons, bi bal flitömas pimodugöl 
äveigon tio menis tumluldeg. Presidan George W. Bush äsagom : "Otuvobs 
utanis, kels edadunoms tataki at." 


t+ +s +ssossoeo‘ 


LAFGANISTÄN LEVOKON SLAMANEFI 

Dugans todik ela Taliban (Reiganef Slamik lölimik) elevokons Slamanefi da 
vol lölik ad kompenön pö krig saludik ta Lamerikän "nenlekredik." Bliboms 
su tikädöp okik, sevabo : das neodoms blufi, das hi Osama Bin Laden 
ätefom pö tataks ta Tats Pebalöl, büä sludoms ad lovegivön omi, u no, ini 
nams Lamerikänas. In jenet alik, stip veütik obinon, das pocödom in 
län Slamik. I viloms, das nosükoy mafis pönik ta Lafganistän fa Nets 
Pebalöl. 





X:80:2001 


R.M. Vob Zänabüra Volapüka binon propagid valemik Volapüka in mods 
alik. Söl Bishop binom pladulan cifik püka in vol adelik - jenöfo binom "Söl 
Volapük". Binom fovan nemedik hiela Johann Martin Schlever, kel ädatuvom püki 
Gididom demü benolab püka ün tim obsik. Kademans vönaoloveiko no ävälons 
Cifali - at äbinon privileg Cifala büik. kel änemon fovani omik: "Vicifali". Cifal bùik 
(kel edeadom) Johann Schmidt àdunom leigo tefü söl Bishop. Adel Vicifal binom 
Fransänan. If odel Cifal deadomöv. Fransänan ovedomöv sunädo Cifal nulik. Ab 
at no binon ai so: samo. Vicifal it kanomöv deadön. u Vicifal konomöv sädünikön. u 
Cifal kanomöv plaädön Vicifali. El Schleyer ädunom etosi pluna. 


K.T. Etuvob nuni. das Volapükans alik anu binons i Sperantapükans. e 
das mödikans bevü ons jenöfo bejäfons me püks mekavik votik. äs. samo. el 
"Interlingua" (ela IALA). u el "Occidental". Kanol-li u zepön. u koräkön nuni at? 


RM. Kanob spikön te pro ob it. Bi binob pükavan. klüliko plidob ad 
studön pükis votik alseimik. Bi Volapükaflens binons mens täläktik. niludob. das 
maged leigik i binon klülabik, ab no sevob fümiko osi. Stunidob lesio steifülis olik 
tefü Volapük. Bü yels tum verato äbinon noganükam lenämik da vol lölik. ab ün tim 
at stad ota binon votiko. Ye pük no nog edunon natemi latikün. ab gìor büik binon ya 
mo. Ye pük dalabon pladi vemo veütik ninü jenav volapüka valemik. e binon pük 
somik bäldikün in geb plagik adelo. Kikodo binob-li Volapükaflen? Säkoy osi obe 
mödikna. e te kanob gespikön. das pro ob (e niludo pro votikans obas) Volapük binon 
pük kuratikùn. kel dabinon. ed ai plidob ad vestigon mögis ona in lif adelik. Ven 
sevoy Volapüki staböfiko. laboy löfi gretik pro on. Niludob. das pladulobs 
adelo "Pevälanefi". Privileg kion ! 


Spelob vemo. das reidans Polänik olärnons bosi tefù pük obsik. Ba neai büo 
elilons dö Volapük Äbinon pöt gönik. keli egleipob. 


Valikosi Gudikün Oles ed Olikanes 





